wickkiey/tamil-wikipedia-chunked huggingface dataset:
# தஞ்சாவூர் மாவட்டம் (சென்னை மாகாணம்)

## வட்டங்கள்

எல்லைகளானது பிரித்தானிய இந்தியாவின் தஞ்சாவூர் மாவட்டத்தோடு ஒப்பிடுகையில் கிட்டத்தட்ட ஒன்றுபோலவே உள்ளது.]]
1901 ஆம் ஆண்டைய நிலவரத்தில், தஞ்சாவூர் மாவட்டம் ஒன்பது வட்டங்களாக பிரிக்கப்பட்டிருந்தது.  
- கும்பகோணம் (பரப்பளவு: ; தலைமையகம்: கும்பகோணம்)
- மன்னார்குடி (பரப்பளவு: ; தலைமையகம்: மன்னார்குடி)
- மயிலாடுதுறை (பரப்பளவு: ; தலைமையகம்: மயிலாடுதுறை)
- நன்னிலம் (பரப்பளவு: ; தலைமையகம்: நன்னிலம்)
- நாகப்பட்டினம் (பரப்பளவு: ; தலைமையகம்: நாகப்பட்டினம்)
- பட்டுக்கோட்டை (பரப்பளவு: ; தலைமையகம்: பட்டுக்கோட்டை)
- சீர்காழி (பரப்பளவு: ; தலைமையகம்: சீர்காழி)
- தஞ்சாவூர் (பரப்பளவு: ; தலைமையகம்: தஞ்சாவூர்)
- திருத்துறைப்பூண்டி (பரப்பளவு: ; தலைமையகம்: திருத்துறைப்பூண்டி)
# முர்ரே ஆறு

**முர்ரே ஆறு** (*Murray River* அல்லது *River Murray*) ஆத்திரேலியாவின் நீளமான ஆறு ஆகும். இதன் நீளம் . முர்ரே ஆறு ஆத்திரேலிய ஆல்ப்சு மலைகளில் உருவாகி ஆத்திரேலியாவின் மிக உயர்ந்த மலைகளின் மேற்குப் பகுதிகளின் வழியாக கீழிறங்கி ஆத்திரேலியாவின் உட்புறச் சமவெளியில் ஓடுகின்றது. இந்த ஆறே தெற்கு ஆஸ்திரேலியா வின் வடமேற்கில் செல்கையில் மாநிலங்களான நியூ சவுத் வேல்சிற்கும் விக்டோரியாவிற்கும் இடையேயான எல்லைக்கோட்டை தீர்மானிக்கின்றது. தனது பாதையின் இறுதியில் மோர்கனில் தெற்கு நோக்கித் திரும்பி தொலைவில் உள்ள பெருங்கடலை அலெக்சாண்டிரினா ஏரி வழியாக அடைகின்றது.  
முர்ரே ஆற்றின் நீர் பல உவர்ப்பான ஏரிகளின் வழியே செல்கிறது; அலெக்சாண்டிரினா ஏரி, கூரொங் தேசியப் பூங்காவிலுள்ள கூரொங் ஏரிக்களின் வழியே *முர்ரே மவுத்* எனப்படும் கழிமுகத்தில் இந்தியப் பெருங்கடலின் தென்கிழக்குப் பகுதியில் சேர்கிறது. ஆனால் ஆத்திரேலிய நிலப்படங்களில் இது கூல்வா எனுமிடத்தில் தென்முனைப் பெருங்கடலில் சேர்வதாகக் குறிப்பிடப்படுகின்றன. பெரும்பான்மையான நேரமும் பெருமளவில் நீரைத் தாங்கிச் சென்றபோதும் முர்ரே கழிமுகம் ஒப்பீட்டளவில் சிறியதும் ஆழம் குறைந்ததுமாகும். 2010 நிலவரப்படி, முர்ரே ஆற்றுக்கு 58% இயற்கையான நீர்பெருக்கு உள்ளது. ஆத்திரேலியாவின் மிக முதன்மையான பாசனப் பகுதிகளில் இது ஒன்றாகும். எனவே இது நாட்டின் உணவுக் களஞ்சியமாக பரவலாக அறியப்படுகின்றது.
# முர்ரே ஆறு

## புவியியல்

முர்ரே ஆறு நீளமான முர்ரே–டார்லிங் ஆற்று கூட்டமைப்பின் அங்கமாகும். இந்த ஆற்றுக் கூட்டமைப்பு விக்டோரியா, நியூ சவுத் வேல்ஸ், தெற்கு குயின்ஸ்லாந்து நிலப்பகுதிகளுக்கு பாசனமளிக்கிறது. மொத்தமாக இதன் வளப்பகுதி ஆத்திரேலியாவின் மொத்த நிலப்பகுதியில் ஏழில் ஒரு பங்காகும். உலகின் மற்ற பகுதிகளில் இதே அளவுள்ள ஆறுகளிலுள்ள நீருடன் ஒப்பிட்டால் முர்ரே ஆறு மிகக்குறைந்த பின்னத்தையே தாங்கிச் செல்கின்றது. ஆண்டின் பல காலங்களில் செல்லும் நீரின் அளவும் மிகவும் வேறுபடுகின்றது. மிகுந்த வறண்ட காலங்களில் முற்றிலும் நீரின்றி இருக்கலாம். ஆனால் இது மிக அரிதான நிகழ்வாகவே உள்ளது; ஆவணப்படுத்தப்பட்ட காலத்தில் இரண்டொருமுறையே முர்ரே ஆறு முற்றிலுமாக வறண்டுள்ளது.  
முர்ரே ஆறு விக்டோரியா, நியூ சவுத் வேல்ஸ் இடையேயான எல்லைகளை வரையறுக்கிறது. அவ்வாறான எல்லைகளில் ஆற்றின் மேற்புரமுள்ள கரையே விக்டோரியாவின் எல்லையாகும். அதாவது ஆறு விக்டோரியாவிற்குள் வருவதில்லை. இதனை 1980இல் ஆஸ்திரேலிய உச்சநீதிமன்றம் முடிவு செய்து விதி செய்தது; விக்டோரியா ஆற்றங்கரையில் மீன் பிடித்துக் கொண்டிருந்தவர் இறந்தபோது எந்த மாநிலம் நடவடிக்கை எடுக்க வேண்டும் என்ற வழக்கில் இவ்வாறு தீர்ப்பளிக்கப்பட்டது. இந்த எல்லை வரையறை குழப்பம் விளைவிக்கக்கூடியது; காலப்போக்கில் ஆறு தனது செல்கையை மாற்றிக்கொள்ளலாம், ஆற்றங்கரைகள் மாறுதல் அடையலாம்.  
நிலநிரைக்கோடு 141°E க்கு மேற்கே, ஆறு விக்டோரியாவிற்கும் தெற்கு ஆத்திரேலியாவிற்கும் இடையே எல்லைக்கோடாக ஏறத்தாழ நீளத்திற்கு தொடர்கிறது. இப்பகுதியில் எல்லைக்கோடு ஆற்றின் நடுவில் வரையறுக்கப்பட்டுள்ளது. 1840களில் ஏற்பட்ட ஓர் கணிதப் பிழையால் இவ்வாறானது. இதன்பிறகு முர்ரே ஆறு முழுமையாக தெற்கு ஆஸ்திரேலியாவிற்குள் செல்கிறது.
# முர்ரே ஆறு

## புவியியல்

### ஆற்றுவழி முதன்மை நகரங்கள்

முர்ரே ஆற்றுவழியே பின்வரும் முதன்மை குடியிருப்புகள் அமைந்துள்ளன. கொடுக்கப்பட்டுள்ள மக்கள்தொகை 2011 மக்கள்தொகை கணக்கெடுப்பின்படியானவை.  
| நகரம் | மக்கள்தொகை |  |
| --- | --- | --- |
| ஆல்பரி/வொடொங்கா | align=82,083 |  |
| முல்வாலா/யர்ரவொங்கா | align=9,000 |  |
| மோவமா/எச்சுக்கா | align=16,000 |  |
| இசுவான் இல் | align=9,700 |  |
| மில்துரா | align=31,361 |  |
| ரென்மார்க் | align=8,000 |  |
| முர்ரே பிரிட்ஜ் | align=20,500 | } |
# மின்னணு முத்திரைத்தாள்

மின்னணு முத்திரைத்தாள் என்பது மின்னணுமுறையில் நமக்கு தேவையான தொகைக்கு பணம் செலுத்தி முத்திரைத்தாள் பெருமுறை ஆகும். ஒவ்வொரு முத்திரைத்தாளிலும் ஒரு தனித்துவ என் இருக்கும் அதன் மூலம் அந்த முத்திரைத்தாள் முறையானது அரசின் அங்கீகாரம் பெற்ற விற்பனை பிரதிநிதி மூலம் விற்கப்பட்டதா என்பதை தெரிந்து கொள்ளலாம். மின்னணு முத்திரைத்தாள் மூலம் அரசாங்கத்திற்கான முத்திரை வரி /தீர்வை செலுத்துவதற்கு ஒரு பாதுகாப்பான் வழிமுறை. சிங்கப்பூர், ஹாங்காங், இந்தியா ஆகிய மூன்று நாடுகளில் இந்த முறை பின்பற்றப்படுகிறது. காகித முத்திரை குறிப்பிட்ட வகைப்பாடுகளை கொண்டு இருக்கும் ஆகையால் துல்லியமான முத்திரை தீர்வை பெற இயலாது. ஆனால் மின்னணு முத்திரை குறிப்பிட்ட எந்த ஒரு தொகை வகைப்பாட்டிற்கும் பெற இயலும். காகித முத்திரை தாள் நம்பகத்தன்மை உறுதிசெய்வதற்கும் அதிக நேரம் ஆகும். ஆனால் மின்ணுன முத்திரைத்தால் இணையத்தில் உடனடியாக சரிபார்த்துக்கொள்ளலாம்.
# மின்னணு முத்திரைத்தாள்

## மின்னணு முத்திரைத்தாள்

வருவாய் துறை சார்ந்த பத்திரப்பதிவு செய்ய பயன்படுத்த தேவையான பத்திரப்பதிவு கட்டணம் இந்த முத்திரை தாள் மூலம் பெறப்படுகிறது.
# மின்னணு முத்திரைத்தாள்

## மின்ணுமுத்திரைத்தாள் பயன்பாடு

குத்தகை, குடியிருப்பு ஒப்பந்தம் மற்றும் முன்காப்பீடு ஒப்பந்த பத்திரம் போன்ற பல சேவைகளுக்கு மின்னணு முத்திரைத்தாள் பயன்படுத்தபடுகிறது.
உடைமை மாற்றல் முறி / மாற்றளிப்பு ஆவணம், பாகப்பிரிவினை ஒப்பந்தம், அசைய சொத்துகளை விற்க பிரதிநிதித்துவ அதிகாரம் கொடுக்க, கடன்பத்திரங்கள், பங்குகள் வாங்க உரிமை மாற்ற, வாங்கி கடன் பெற நன்மதிப்பு கடிதம் வழங்கவும் மின்ணுமுத்திரைத்தாள் பயன்படுத்தபடுகிறது. ஒவ்வொரு மின்னணு முத்திரைத்தாளில் ஒரு தனித்துவ என் உண்டு. அதனை அங்கீகரிக்கப்பட்ட இணையத்தில் உள்ளீடு செய்து அதன் நம்பக தண்மை சரிபார்த்துக்கொள்ளலாம். முத்திரைத்தாள் வழங்கப்பட்ட நாள் மற்றும் காலமுத்திரை கொண்டிருக்கும். இந்தியாவில் பயன்பாட்டில் இருக்கும் மின்னணு முத்திரைத்தாள் நுனியை அச்சிடு, தனித்துவ எண் மற்றும் இருபரிமாண பட்டைகூறியீடு கொண்டிருக்கும். சிங்கப்பூர் உள்நாட்டு வருவாய் ஆணையம் 1999 ஆம் ஆண்டு உலகின் முதல் மின்னணு முத்திரைத்தாள் பயன்படுத்தும் நடைமுறை உருவாக்கி 2000ஆம் ஆண்டு முதல் செயல்படுத்தத் தொடங்கியது.
ஹாங்காங் உள்நாட்டு வருவாய் ஆணையம் 2004 ஆம் ஆண்டு முதல் மின்னணு முத்திரைத்தாள் பயன்படுத்தும் நடைமுறைத் தொடங்கியது.
# சென்னை தேவதாசிகள் ஒழிப்புச் சட்டம்

**சென்னை தேவதாசிகள் ஒழிப்புச் சட்டம்** என்பது தேவதாசி முறையை ஒழிப்பதற்காக இந்தியா விடுதலையை அடைந்ததை அடுத்து 9 அக்டோபர் 1947 அன்று நிறைவேற்றப்பட்ட சட்டம் ஆகும். இது **தமிழ்நாடு தேவதாசிகள் ஒழிப்புச் சட்டம்** என்றும் அறியப்படுகிறது. சென்னை மாகாணத்தில் நிறைவேற்றப்பட்ட இச்சட்டம், தேவதாசிகளுக்குத் திருமணம் செய்யும் உரிமையைத் தந்தது. இந்துக் கோயில்களுக்குப் பெண்களை நேர்ந்து விடுவதைச் சட்டத்துக்குப் புறம்பானதாக அறிவித்தது. தேவதாசி ஒழிப்புச் சட்ட முன்வரைவே பிறகு இச்சட்டமாக ஏற்பு பெற்றது.  
1930 ஆம் ஆண்டு, முத்துலட்சுமி ரெட்டி இந்தச் சட்ட முன்வரைவை சென்னை சட்டமன்ற மேலவையில் முன்மொழிந்தார். சென்னை மாகாணத்தின் பல்வேறு பகுதிகளில் வாழ்ந்த தேவதாசிகள் இந்தச் சட்டமுன்வரைவை எதிர்த்தனர். தாங்கள் கற்றறிந்த மேட்டுக்குடி கலைஞர்களே அன்றி பால்வினைத் தொழிலாளர்கள் அல்ல என்று அவர்கள் கருதியதே இந்த எதிர்ப்புக்குக் காரணம் ஆகும். இச்சட்ட முன்வரைவு ஒப்புதல் பெறுவதில் பெரும் பங்கு வகித்த பெரியார், எதிர்ப்பைக் கருத்திற் கொண்டு, இதனைப் பொதுச் சட்ட முன்வரைவாக அல்லாமல் தனிச்சட்ட முன்வரைவாக நிறைவேற்றுமாறு வழிநடத்தினார். சென்னை தேவதாசிச் சட்டம் அதற்குப் பிறகு நிறைவேறிய அதே போன்ற சட்டங்களைப் போன்று கடுமையானது இல்லை. இச்சட்டம் தேவதாசிகளைக் குறித்தது மட்டுமே என்பதால், தென்னிந்தியாவில் பால்வினைத் தொழில் தொடர்ந்தது. குறிப்பாக, ஆகஸ்ட் 14, 1956 அன்று சென்னை தேவதாசி எதிர்ப்புச் சட்டம் நிறைவேறும் வரை, ஆந்திரப் பிரதேச கடலோரப் பகுதிகளில் தொடர்ந்தது. சென்னை தேவதாசி ஒழிப்புச் சட்டம் என்பது அன்றைய பிரித்தானிய இந்தியாவின் மாகாணங்களிலும் அதனை அடுத்து விடுதலை பெற்ற இந்தியாவின் மாநிலங்கள் மற்றும் ஆட்சிப் பகுதிகளிலும் பால்வினைத் தொழிலைச் சட்டத்துக்குப் புறம்பானது என்று அறிவித்து நிறைவேற்றப்பட்ட எண்ணற்ற சட்டங்களுள் ஒன்று ஆகும். 1934 பாம்பே தேவதாசி பாதுகாப்புச் சட்டம், 1957 தேவதாசி பாதுகாப்பு (நீட்சி) சட்டம், 1988 ஆந்திரப் பிரதேச தேவதாசிச் சட்டம் ஆகியவை இச்சட்டங்களுள் சிலவாகும்.
# ரஷீத் கான்

**ரஷீத் கான் அர்மான்** (*Rashid Khan Arman*, ; பிறப்பு 20 செப்டம்பர், 1998) பொதுவாக **ரஷீத் கான்** என அறியப்படும் இவர் ஆப்கானித்தான் துடுப்பாட்ட அணி வீரர் ஆவார். இவர் ஆப்கானித்தான் அணிக்காக அனைத்து விதமான பன்னாட்டுப் போட்டிகளிலும் விளையாடி வருகிறார். இந்தியன் பிரீமியர் லீக் போட்டிகளில் இவர் சன்ரைசர்ஸ் ஐதராபாத் அணிக்காக விளையாடி வருகிறார்.  
பிப்ரவரி 2018 ஆம் ஆண்டில் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்டப் பந்து வீச்சாளர்களின் தரவரிசையில் இவர் முதல் இடத்தில் இருந்தார். இதன்மூலம் மிக குறைந்த வயதில் முதலிடம் பிடித்தவர் எனும் சாதனையைப் படைத்தார், அடுத்த சில மாதங்களில் இவர் பன்னாட்டு இருபது20 போட்டியின் சிறந்த பந்துவீச்சாளர்களுக்கான தரவரிசையிலும் இவர் முதல் இடம் பிடித்தார். ஜூலை 2017 ஆம் ஆண்டில் சிறந்த பந்துவீச்சைப் பதிவு செய்தார்..  
மார்ச், 2018 ஆம் ஆண்டில் 2018 துடுப்பாட்ட உலகக்கிண்ணத் தொடருக்கான தகுதிச் சுற்றுப்போட்டியில் ஆப்கானித்தான் துடுப்பாட்ட அணிக்குத் தலைவராக நியமிக்கப்பட்டார். அப்போது அவருக்கு வயது19 ஆண்டுகள் 165 நாள்கள் ஆகும்.இதன்மூலம் மிக குறைந்த வயதில் பன்னாட்டுப் போட்டிகளில் தலைவர் ஆனவர் எனும் சாதனையைப் படைத்தார். மேற்கிந்தியத் தீவுகள் துடுப்பாட்ட அணிக்கு எதிரான் இறுதிப் போட்டியில் ஷாய் ஹோப்பை வீழ்த்தினார். இது ஒருநாள் பன்னாட்டுத் துடுப்பாட்டப் போட்டிகளில் இவரது நூறாவது வீழ்த்தலாக அமைந்தது. இவர் 44 போட்டிகளில் விளையாடி 100 மட்டையாளர்களை வீழ்ததியதன் மூலம் மிக குறைவான போட்டிகளில் 100 மட்டையாளர்களை வீழ்த்தியவர் எனும் சாதனையைப் படைத்துள்ளார். இதற்கு முன்னதாக ஆத்திரேலியத் துடுப்பாட்ட அணியின் மிட்செல் ஸ்டார்க் 52 போட்டிகளில் 100 மட்டையாளர்களை வீழ்த்தியதே சாதனையாக இருந்தது.
# ரஷீத் கான்

## உள்ளூர்ப் போட்டிகள்

டிசம்பர் 7, 2016இல் அபுதாபியில்(அமீரகம்) நடைபெற்ற இங்கிலாந்து லயன்ஸ் அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் ஆட்டத்தின் முதல் பகுதியில் 48 ஓட்டங்கள் கொடுத்து 4 மட்டையாளர்களை வீழ்த்தினார். பின் இரண்டாவது பகுதியில் 74 ஓட்டங்கள் கொடுத்து 8 மட்டையாளர்களை வீழ்த்தினார். பிறகு மட்டையாளராக ஆடியபோது ஆட்டத்தின் இரு பகுதிகளிலும் இறுதிவரை ஆட்டமிழக்காமல் முறையே 25 ஓட்டங்கள் மற்றும் 52 ஓட்டங்கள் எடுத்தார்.
# ரஷீத் கான்

## இந்தியன் பிரீமியர் லீக்

### 2017

பிப்ரவரி , 2017ஆம் ஆண்டில் 2017 இந்தியன் பிரிமியர் லீக் தொடருக்காக சன்ரைசர்ஸ் ஐதராபாத் அணி நிர்வாகம் 4 கோடி ரூபாய் மதிப்பில் இவரை ஏலத்தில் எடுத்தது. இதன்மூலம் இந்தியன் பிரீமியர் லீக் தொடரில் விளையாடும் முதல் ஆப்கானித்தான் வீரர் எனும் சாதனையைப் படைத்தார். 14 போட்டிகளில் விளையாடிய இவர் 358 ஓட்டங்களை விட்டுக் கொடுத்து 17 மட்டையாளர்களை வீழ்த்தினார். ஒரு நிறைவுக்கு சராசரியாக 6.62 ஓட்டங்களை மட்டுமே கொடுத்திருந்தார். இவரின் சிறந்த பந்துவீச்சு 3/19 ஆகும்.
# ரஷீத் கான்

## இந்தியன் பிரீமியர் லீக்

### 2018

2018 இந்தியன் பிரீமியர் லீக் தொடரின் ஏலத்தின்போது இவரை ஏலத்தில் எடுப்பதில் ராயல் சேலஞ்சர்ஸ் பெங்களூர் மற்றும் கிங்ஸ் லெவன் பஞ்சாப் அணிகளுக்கு இடையே கடும் போட்டி நிலவியது இரு அணிகளும் 8.60 கோடி ரூபாய் கேட்டன . பின் பஞ்சாப் அணி 9 கோடி ரூபாய் கேட்டு ஏலத்தில் வென்றது. ஆனால் சன்ரைசர்ஸ் ஐதராபாத் அணி தக்கவைத்துக்கொள்ளும் வாய்ப்பினைப் பயன்படுத்தி இவரை அந்த அணி நிர்வாகம் 9 கோடி ரூபாய் மதிப்பில் இவரை ஏலத்தில் தக்கவைத்தது.  
மே 19 அன்றுவரை 13 போட்டிகளில் விளையாடிய இவர் 373 ஓட்டங்களை விட்டுக் கொடுத்து 16 மட்டையாளர்களை வீழ்த்தினார். ஒரு நிறைவுக்கு சராசரியாக 7.17 ஓட்டங்களை மட்டுமே கொடுத்துள்ளார். இவரின் சிறந்த பந்துவீச்சு 3/19 ஆகும். இவரின் பந்துவீச்சு சராசரி 23.31 ஆகும். பன்னாட்டு இருபது20 போட்டியில் அக்டோபர் 26<nowiki/>இல் சிம்பாப்வே அணிக்கு எதிராக அறிமுகமானார்.
# திருச்சிராப்பள்ளி கோட்டை

<span>**திருச்சிராப்பள்ளி கோட்டை **</span> (Tiruchirappalli Fort) ஒரு சிதிலமடைந்த கோட்டையாகும். இக்கோட்டை பெரிய கடைத் தெரு, சிங்காரத் தோப்பு, பிஷப் ஹீபர் பள்ளி, தெப்பக்குளம் மற்றும் திருச்சிராப்பள்ளி மலைக்கோட்டை ஆகியவற்றை உள்ளிட்ட பழைய திருச்சிராப்பள்ளி நகரைச் சுற்றி வளைத்து அமைந்திருந்த கோட்டையாகும்.இந்தியாவின் தமிழ்நாட்டிலுள்ள திருச்சிராப்பள்ளியில், இந்தக் கோட்டையின் பெயரில் தற்போது எஞ்சியிருப்பதோ, ஒரு புகைவண்டி நிலையம் மற்றும் மேற்கு பொலிவார்ட் சாலையில் மெயின் கார்ட் கேட் ஆகிய இரண்டு பகுதிகள் மட்டுமே ஆகும். மேற்கில் மேற்கு பொலிவார்ட் சாலையிலும், கிழக்கில், கிழக்கு பொலிவார்ட் சாலையிலும், வடக்கில் பட்டர்-ஒர்த் சாலை மற்றும் தெற்கே காந்தி சந்தை ஆகிய பகுதிகளில் இந்த கோட்டையின் எஞ்சிய பகுதிகளைக் காணலாம்.  
திருச்சிராப்பள்ளி கோட்டை புகைவண்டி நிலையம் மெயின்கார்டு கேட் பகுதியின் எதிரிலும் மற்றும் திருச்சிராப்பள்ளி நகர புகைவண்டி நிலையம் நகரின் கிழக்கு நுழைவு வாயிலிலும் அமைந்துள்ளன.  
தென்னிந்தியாவின் காவேரி நதியின் கரையோரமாக, கடலில் இருந்து சுமார் 56 மைல் (90 கி.மீ.) தொலைவில் திரிச்சினோபாலி கோட்டையானது, சென்னை மாகாணத்தில் மூன்றாவது மிக முக்கியமான கோட்டை நகராகும் (புனித ஜார்ஜ் கோட்டை மற்றும் புனித டேவிட் கோட்டை ஆகியவற்றுக்கு அடுத்தபடியாக).செவ்வக வடிவ கோட்டையானது பாறையோடு இணைக்கப்பட்டு கட்டப்பட்டது; இது சமவெளிப் பகுதியிலிருந்து திடீரென எழுந்த இயற்கையான எரிமலை கனிமங்கள் கலந்த அடுக்குப்பாறையால் ஆன குன்றுடன் இந்தக் கோட்டை இணைக்கப்பட்டுள்ளது.
# திருச்சிராப்பள்ளி கோட்டை

## திருச்சிராப்பள்ளி கோட்டையின் ஆதி வரலாறு

இக்கோட்டையின் பெரும்பகுதி மற்றும் பெரும்பாலான நகர்ப்பகுதி போன்றவை 1559 முதல், மதுரை மன்னர் விசுவநாத நாயக்கர் ஆட்சியில் கட்டப்பட்டது.அவருடைய பேரனான சொக்க நாயக்கர், அதை அரசின் தலைநகராக ஆக்குவதற்கு பொறுப்பாளியாக இருந்தார். பதினெட்டாம் நூற்றாண்டின் மத்தியில், தென் இந்தியாவை கட்டுப்படுத்தும் போராட்டத்தில் பிரெஞ்சு மற்றும் பிரித்தானிய படைகளுக்கு இடையில் ஏற்பட்ட மோதல்களின் மையப்பகுதியாக இந்த நகரம் இருந்தது.அதே நூற்றாண்டின் இரண்டாம் பாதியில் மைசூர் போர்களின் போது இந்த நகரம் அடிக்கடி தாக்குதல்களை சந்தித்தபோது, பலமுறை சூறையாடப்பட்டது.
# திருச்சிராப்பள்ளி கோட்டை

## கோட்டையின் உட்புறத்தின் அமைப்பு

### கற்கோட்டையின் தோற்றம்

இந்தப் பாறை உலகின் பழமையான ஆக்கங்களில் ஒன்றாகும். இது 3.8 பில்லியன் ஆண்டுகள் பழமையானது. கிரீன்லாந்தில் உள்ள பாறைகள் மற்றும் இமயமலைக்கு முந்தைய பழங்காலத்தைய பாறையாக அறியப்படுகிறது.கண்ணாடி தயாரிப்பில் பயன்படுத்தப்படும் குவார்ட்சு, மற்றும் மட்பாண்டங்களில் பயன்படுத்தப்படும் ஃபெல்ஸ்பார், இந்தப் பாறையின் இயைபில் காணப்படுகின்றன. பூமியின் மிகப்பெரிய ஒற்றைப் பாறையாக இருப்பதால் இது ஒரு விருப்பத்திற்குரிய சுற்றுலாத் தலமாக விளங்குகிறது.
# திருச்சிராப்பள்ளி கோட்டை

## கோட்டையின் உட்புறத்தின் அமைப்பு

### கட்டுமானம்

பெயர் குறிப்பிடுவது போல, மலைக்கோட்டை கோயில், 83 மீட்டர் உயரத்திற்கு மேல் அமைந்துள்ளது. பல்லவர்கள் ஆரம்பத்தில் இந்த கோவிலைக் கட்டினார்கள். ஆனால் நாயக்கர்கள் இயற்கையாக வலுவூட்டப்பட்ட நிலையைப் பயன்படுத்தி, மீண்டும் வடிவமைத்தனர். இக்கோயிலை அடைய, பாறையில் வெட்டி எடுக்கப்பட்ட 437 படிகள் மூலமாக மேலே செல்ல வேண்டியுள்ளது.
# திருச்சிராப்பள்ளி கோட்டை

## கோட்டையின் உட்புறத்தின் அமைப்பு

### கோயில் வளாகம்

கோட்டை வளாகத்தினுள் உள்ள இந்த கோயில் வளாகமானது மூன்று கோயில்களின் தொகுப்பாக உள்ளது:
- குன்றின் அடிவாரத்தில் கடவுளர் கணேசருக்காக அர்ப்பணிக்கப்பட்ட மாணிக்க விநாயகர் ஆலயம்;
- குன்றின் உச்சியில் திருச்சி உச்சிப்பிள்ளையார் கோயில்;
- நாயக்கர் காலத்தில் வாழ்ந்த சைவத்துறவி தாயுமானவர் கோயில் சைவத்தலம், பாறைக் குடைவு ஆலயம்.  
கடவுளர் சிவபெருமானுக்கான மாத்ருபூதேசுவரர் ஆலயமானது பாறையில் புறத்தெறி உருவமாக லிங்க வடிவைக் கொண்டுள்ளது.
# திருச்சிராப்பள்ளி கோட்டை

## கோட்டையின் உட்புறத்தின் அமைப்பு

### குடைவரைக் கோயில்

மலையில் உள்ள கோயில் வளாகத்தில் உள்ள குடைவரைக் கோயிலானது பல்லவர்களின் காலத்தில் கட்டப்பட்டுள்ளது. அப்போது இந்த இடம் லலிதாங்குர பல்லவேசுவரம் என பெயரிடப்பட்டுள்ளது. இங்குள்ள பல கல்வெட்டுக்களில் முதலாம் மகேந்திரவர்மனின் பெயர் பொறிக்கப்பட்டுள்ளது. சோழர்கள், விஜயநகரப் பேரரசின் ஆட்சியாளர்கள் மற்றும் மதுரையை ஆண்ட நாயக்கர்கள் ஆகியோரும் இங்கு விரிவான அளவில் தங்களது பங்களிப்புகளைச் செய்துள்ளனர். இரண்டடுக்கு மாடி உயரத்தில் அமைந்துள்ள தாயுமானவர் கோயில் கட்டிடக் கலையின் தலைசிறந்த படைப்பாக உள்ளது.
# நுண்தொழில்நுட்பம்

**நுண்தொழினுட்பம்** *(Microtechnology)* என்பது மீட்டரில் மில்லியனில் ஒருபங்கு அளவு அல்லது நுண்மீட்டர் அளவு அல்லது 10<sup>−6</sup> மீட்டர் அல்லது 1μm அளவில் செய்யப்படும் தொழினுட்பம் ஆகும்.  
அறிவியலாளர்கள் 1970 வாக்கில் ஒரே சில்லில் பேரளவு எண்ணிக்கையில் நுண்ணளவு திரிதடையங்களை அணிப்படுத்தும் நுட்பம் கைவரப்பெற்றனர்; நுண்மின்னனியல் சுற்றதர்கள் உயர்செயல்திறம், நம்பகம் துல்லியமானக் கச்சிதத்துடன் குறைந்த செலவில் பெருந்திரளாகச் செய்யப்பட்டன. இது தகவல் புரட்சிக்கு வழிவகுத்தது.  
மிக அண்மையில், அறிவியலாளர்கள் மின்கருவிகள் மட்டுமன்றி, எந்திரக் கருவிகளையும், நுண்ணிலையில் பெருந்திரளாகச் செய்யக் கற்று, தொகுசுற்றதர்த் தொழினுட்பம் போன்ற மின் உலகின் நலங்களை எந்திர உலகிலும் உறுதிப் படுத்தியுள்ளனர். இன்றைய வளர்ந்த அமைப்புகளுக்கும் பொருள்களுக்கும் மின்னணுவியல் மூளையாக அமைதலைப் போலவே, நுண் எந்திரக் கருவிகளும் உணர்களையும் செயலிகளையும் உருவாக்கிக் கண்,காது, கை,கால்களாக புற உலகில் செயல்படுகின்றன.  
இன்று, தானூர்திக் காற்றுப்பைகள், மைத்தாரை அச்சுப்பொறிகள், குருதி அழுத்த கண்காணிப்பிகள், எறிகாட்சியமைப்புகள் போன்ற இக்காலத்துப் பலவகைப் பொருள்களின் அடிப்படை உறுப்புகளாக நுண் எந்திரக் கருவிகள் அமைகின்றன. இந்தக் கருவிகள் மின்னணுவியல் போலவே எங்கும் பயன்படும் காலம் மிகத்தொலைவில் இல்லை எனத் தோன்றுகிறது.
# நுண்தொழில்நுட்பம்

## நுண் மின்னெந்திர அமைப்புகள்

நுண் மின் எந்திர அமைப்புகள் (நுமிஎஅ-MEMS) எனும் சொல் 1980 களில் ஒற்றைச் சில்லில் அமைந்த புதிய நுட்பமான மின்னோடிகள், பல்லிணைகள் போன்ற நுண் மின் எந்திர அமைப்புகளுக்கான சுருக்கமாக உருவாக்கப்பட்டது. இன்று, நடைமுறையில் நுமிஎஅ- MEMS எனும் சொல் எந்திரப் பணியைச் செய்யும் பெருந்திரளாக உருவாக்கப்படும் நுண்கருவிகளுக்கு வழங்குகிறது (எடுத்துகாட்டாக,நுண்சில்லில் உருவாக்கப்படும் நுண்ணளவுப் பல்லிணைகளின் அணி நுமிஎஅ- MEMS ஆக்க் கருதப்படும். ஆனால், ஒருங்கொளியால் எந்திரவினைக்கு ஆட்பட்ட அடைப்புநீகியோ கடிகார உறுப்போ அப்படி அழைக்கப்படுவதில்லை). ஐரோப்பாவில் நுண் அமைப்புத் தொழினுட்பம் (Micro System Technology) என்பதன் சுருக்கமாக மிஅதொ- MST எனும் சொல் வழக்கில் உள்ளது.யப்பானில் நுமிஎஅ- MEMS எனும் சொல் நுண்ணெந்திரம் என்றே வழங்குகிறது. இச்சொற்களின் வேறுபாடு பொருட்படுத்த்த் தக்கதல்ல. இவற்றில் எதை வேண்டுமானாலும் மாற்றிப் பயன்படுத்துதல் வழக்கில் உண்டு.  
நுமிஎஅ- MEMS செயல்முறைகள் பொதுவாக, பரப்பு எந்திரவினை, தொகுதி எந்திரவினை லிகா(LIGA), மின்வேதியாக்கம் (EFAB) எனப் பலவகைகளில் பகுக்கப்படுகின்றன; உண்மையில் பல ஆயிரம் வேறுபாடான நுமிஎஅ- MEMS செயல்முறைகள் நடப்பில் உள்ளன. சில மிக எளிய வடிவியல் உருக்களைக் கொண்டுள்ளன; வேறு பிறவோ, சிக்கலான முப்பருமான வடிவியல் உருக்களையும் நுட்பங்களையும் பயன்படுத்துகின்றன.. காற்றுப்பைக்கான முடுக்கமானியைச் செய்யும் குழுமம், உறழ்மை நாவாயோட்டலுக்கான முடுக்கமானியைச் செய்யும் குழுமம் சார்ந்த வடிவமைப்பும் செயல்முறையும் பின்பற்ற முடியாது. இரண்டு வெவ்வேறு வடிவமைப்பையும் செயல்முறையையும் பின்பற்றும். உறழ்மை நாவாயோட்டலுக்கான முடுக்கமானியில் இருந்து வேறு உறழ்மைக் கருவியான கொட்புநோக்கிக்கு மாறும்போது மேலும் பேரளவு மாற்றம் உள்ள வடிவமைப்பும் செயல்முறையும் தேவைப்படும்; மேலும், இதற்கு முற்றிலும் வேறான கோப்புமுறைகளும் பொறியியல் குழுவுங் கூட வேண்டியிருக்கலாம்.  
நுண்தொழினுட்பம் ஒளியச்சிடல் முறையில் செயல்படுகிறது. பொருளின் மேற்பரப்பில் ஒளியலைகள் மறைதிரை ஊடாக குவியச் செய்யப்படுகின்றன. இவை வேதிப்படலத்தை திண்மையாக்குகின்றன. படலத்தின் மென்மை வாய்ந்த ஒளியலை வீழாத பகுதி கரைத்து நீக்கப்படுகிறது. பிறகு காப்பில்லாத பொருளை அமிலம் அரித்து வெளியேற்றுகிறது.  
நுண்தொழில்நுட்பத்தின் அரிய வெற்றி தொகுசுற்றதர் உருவாக்கமே. இம்முறை இன்று நுண்ணெந்திரங்களுக்கும் பயன்படுகின்றது.
# நுண்தொழில்நுட்பம்

## நுண்ணிலையில் செய்யப்படும் உறுப்படிகள்

ஒளியச்சிடல் முறையால் ஒரு நுண்மீட்டர் அளவில் பின்வரும் உறுப்படிகள் செய்யப்படுகின்றன:
- மின்னணுவியல்:
- கம்பிகள்
- தடையங்கள்
- திரிதடையம்
- வெம்மின்னணுக் கவாடங்கள்
- இருமுனையம்
- உணரிகள்
- கொண்மிகள்
- எந்திரங்கள்:
- மின்னோடிகள்
- பல்லிணைகள்
- நெம்புகள்
- தாங்கிகள்
- கீல்கள்
- பாய்மவியல்:
- கவாடங்கள்
- பலவகை உருவச் சட்டங்கள்
- எக்கிகள் (ஏற்றிகள்)
- சுழலிகள்
# தமிழக விவசாயிகள் போராட்டம் 2017

2016 ஆம் ஆண்டில் ஏற்பட்ட கடுமையான வறட்சி மற்றும் பஞ்சம் தமிழ்நாட்டில் ஐதரோகார்பன் திட்ட அமலாக்கம் ஆகியவை தமிழக விவசாயிகளை வெறுப்படையச் செய்ததன் காரணமாக தமிழக விவசாயிகள் நாட்டின் தலைநகர் புது தில்லி<nowiki/>யில், சந்தர் மந்தர் பகுதியில் புதுமையான முறைகளில் தங்கள் எதிரப்புகளைத் தெரிவித்து அரசின் கவனத்தை ஈர்க்க முயன்றனர்.
# தமிழக விவசாயிகள் போராட்டம் 2017

## 2016 பஞ்சம்

2016 ஆண்டில் ஏற்பட்ட மிக மோசமான மழைப்பொழிவு காரணமாக தமிழக வறட்சி 2016-2017 கடந்த 140 ஆண்டுகளில் இல்லாத அளவிற்கு மோசமானதாக இருந்தது. 2016 ஆம் ஆண்டில் தமிழ்நாட்டின் சராசரி மழைப்பொழிவானது62% அளவிற்கு குறைவாக இருந்தது. வடகிழக்குப் பருவக்காற்றுக் காலம் தமிழகத்தில் வழக்கமான அளவிலிருந்து மிகவும் குறைவான அளவு மழையையே கொடுத்தது.  
சில பகுதிகளில்மட்டடுமே மழையானதுபெய்ததுஎன்றேகூறலாம்.இந்தியமாநிலங்களில்இயல்பானமழைப்பொழிவிற்கும் குறைவான, உயர்ந்தபட்சபற்றாக்குறையைக்கொண்டமாநிலமாகதமிழகத்தின்மழையளவுபதிவாகியிருந்தது. 2016ஆம்ஆண்டில்மழையின் பற்றாக்குறையானது82% அளவிற்கு இருந்தது.  
தங்கள்வயல்களில்பயிர்கள்கருகுவதைக்காணப்பொறாமால்விவசாயிகள்மாரடைப்பின்காரணமாகவும், தற்கொலைசெய்துகொண்டும் இறக்கத்தொடங்கினர்.தமிழ்நாடுஅரசுவறட்சிநிவாரணமாகரூ.40,000 கோடிகளைக் கேட்க, மத்திய அரசாங்கமோ வெறும் ரூ.2014 கோடிகளை மட்டுமே நிவாரணத் தொகையாக அறிவித்தது. இந்த குறைந்த அளவு நிதியானது தமிழக விவசாயிகளின் தேவைைய நிறைவேற்றும் அளவிற்குப் போதுமானதாக இல்லை.
# தமிழக விவசாயிகள் போராட்டம் 2017

## ஐதரோகார்பன் திட்ட எதிர்ப்பு

மத்திய அரசாங்கத்தால் நெடுவாசல் போன்ற தமிழக கிராமங்களின் விவசாய நிலங்களில் செயல்படுத்தப்பட இருந்த ஐதரோகார்பன் பிரித்தெடுக்கும் திட்டம் தமிழ் விவசாயிகளைக் கோபப்படுத்தியது. நெடுவாசல் பகுதி மக்கள் தங்கள் எதிர்ப்பைத் தெரிவித்துப் போராடத் தொடங்கினர்
# தமிழக விவசாயிகள் போராட்டம் 2017

## புதுதில்லியில் விவசாயிகள் போராட்டம்

தமிழக விவசாயிகள் மாநில மற்றும் மத்திய அரசுகளால் நிவாரண நிதிகள் வழங்கப்படாமலும், விவசாயிகளுக்கு கொடுக்கப்பட்ட கூட்டுறவு வங்கிக் கடன்களை தள்ளுபடி செய்யாமலும் வஞ்சித்து விட்டதாக கருதிய விவசாயிகள் புது தில்லி, சந்தர் மந்தர் பகுதியில் தங்கி தங்கள் எதிர்ப்புகளைப் பதிவு செய்து வந்தனர்.தமிழக விவசாயி அய்யாக்கண்ணு அவர்களின் வழிகாட்டுதலின்படி இந்த எதிர்ப்பு ஆர்ப்பாட்டங்களை அவர்கள் செய்தனர். இந்த எதிர்ப்புப் போராட்டங்களின் போது அவர்கள் பல புதுமையான வழிகளில் தங்கள் எதிர்ப்பைப் பதிவு செய்தனர். உதாரணமாக, தங்களின் தலைமுடி மற்றும் தாடியை பாதியளவு சவரம் செய்து கொள்வது, எலிக்கறி மற்றும் பாம்புக்கறியைத் திண்பது போன்றவையாகும். நுாதனமாக போராட்டங்களின் உச்சக்கட்டமாக, சந்தர் மந்தரில் தங்கியிருந்த தமிழ்நாடு விவசாயிகள் ஏப்ரல் 22, 2017 அன்று தங்கள் சிறுநீரைத் தாங்களே அருந்தப் போவதாக சவால் விடுத்தனர். மத்திய அரசு இதற்குப் பிறகும் தங்கள் கோரிக்கைகள் மீது கவனம் செலுத்தாவிடில் மனித மலத்தை உண்டு தமது எதிர்ப்பைத் தெரிவிக்கப் போவதாகவும் தெரிவித்தனர். சென்னை உயர் நீதிமன்றம் போராட்டத்தின் 22 ஆம் நாளில் அய்யாக்கண்ணுவால் தொடரப்பட்ட வழக்கில் கூட்டுறவு வங்கிகளில் பெறப்பட்ட கடன்களை தள்ளுபடி செய்து உத்தரவிட்டு தீர்ப்பு வழங்கியது. தீர்ப்பானது விவசாயிகளின் விருப்பப்படியே கூட்டுறவு வங்கிகளில் விவசாயிகள் வாங்கிய கடன்களைத் தள்ளுபடி செய்து உத்தரவிட்டது. தமிழக விவசாயிகளின் போராட்டத்தின் போது தில்லி சீக்கிய குருத்துவார் நிர்வாகக் குழுமம் சார்பாக சந்தர் மந்தர் பகுதியில் தங்கியிருந்த விவசாயிகளுக்கு அவர்கள் அங்கிருந்த காலம் முழுவதும் உணவளித்தனர். சந்தர் மந்தர் பகுதியில் தமிழக விவசாயிகள் நடத்தி வந்த எதிர்ப்புப் போராட்டத்தின் போது 2017 ஆம் ஆண்டு செப்டம்பர் 11 ஆம் நாள் 28 தமிழக விவசாயிகள் கைது செய்யப்பட்டனர்.
# இதயக்கசிவு

**இதயக்கசிவு** (*Heartbleed*) என்பது ஓப்பன் எசு. எசு. எல். மறையீட்டியல் நூலகத்தில் கண்டறியப்பட்ட ஒரு பாதுகாப்புத் தவறு ஆகும். 2012 இல் மென்பொருளினுள் கொண்டுவரப்பட்ட இத்தவறு குறித்து 2014 ஏப்பிரலில் அறிவிக்கப்பட்டது. தாக்குதலுக்குள்ளாகக்கூடிய ஓப்பன் எசு. எசு. எல். நிரலானது போக்குவரத்து அடுக்குப் பாதுகாப்பு (*Transport Layer Security*) வழங்கியாகவோ வாங்கியாகவோ எவ்வாறு இயங்கினாலும் இதயக்கசிவைச் செயற்படுத்தமுடியும். போக்குவரத்து அடுக்குப் பாதுகாப்பு இதயத்துடிப்பு (*Heartbeat*) நீட்சியைச் செய்முறைப்படுத்தும்போது, உள்ளீட்டுச் செல்லுபடியாக்கத்தில் எல்லைகளைச் சரிபார்க்காததால் இத்தவறு ஏற்படுகின்றது. இதன் காரணமாக, இத்தவற்றுக்கு இதயக்கசிவு என்ற பெயர் வழங்கப்பட்டது.  
இதயக்கசிவு குறித்து அறிவிக்கப்பட்ட அதே நாளான ஏப்பிரல் 7, 2014 அன்றே திருத்திய ஓப்பன் எசு. எசு. எல். பதிப்பும் வெளியிடப்பட்டது. ஓப்பன் எசு. எசு. எல். தவிர்ந்த ஏனைய போக்குவரத்து அடுக்குப் பாதுகாப்புச் செய்முறைப்படுத்தல்களான குனு தி. எல். எசு, மொசில்லாவின் வலையமைப்புப் பாதுகாப்புச் சேவைகள், விண்டோசின் போக்குவரத்து அடுக்குப் பாதுகாப்புச் செய்முறைப்படுத்தல் போன்றவற்றில் இத்தவறு நிகழவில்லை. ஏனெனில், ஓப்பன் எசு. எசு. எல். செய்முறைப்படுத்தலிலே தவறு இருந்ததேயொழிய, நெறிமுறையில் தவறு இருக்கவில்லை.
# இதயக்கசிவு

## நடத்தை

ஆர். எவ்வு. சி. 6520 இதயத்துடிப்பு நீட்சியானது போக்குவரத்து அடுக்குப் பாதுகாப்பு/தரவேட்டுப் போக்குவரத்து அடுக்குப் பாதுகாப்புக் (*TLS/DTLS*) காப்புத் தொடர்பாடல் இணைப்புகளைச் சோதிக்கப் பயன்படுகின்றது. இதன்போது, ஒரு முனையில் இணைக்கப்பட்டுள்ள கணினியானது, 16-நுண்மி முழு எண் நீளம் கொண்ட தரவை (பொதுவாக, ஓர் உரைச்சரம்) உள்ளடக்கிய ஓர் இதயத்துடிப்புச் செய்தியை அனுப்பிவைக்கும். செய்தியைப் பெறும் கணினியும் அதே தரவை அனுப்பிய கணினிக்கு அனுப்பவேண்டும்.  
ஊறுபட்ட ஓப்பன் எசு. எசு. எல். பதிப்புகள் தரவின் அளவின் அடிப்படையில் நினைவகத் தாங்ககத்தை (*Memory buffer*) ஒதுக்காமல், வேண்டுகோள் செய்தியில் குறிப்பிடப்பட்டுள்ள நீளத்தின் அடிப்படையில் நினைவகத் தாங்ககத்தை ஒதுக்குகின்றன. சரிவர எல்லைகளைச் சரிபார்க்காததால், மீண்டும் பெறப்படும் செய்தியானது அனுப்பப்பட்ட தரவையும், அதற்கு மேலதிகமாக ஒதுக்கப்பட்ட நினைவகத் தாங்ககத்தில் இருந்த வேறு தரவையும் கொண்டிருக்கக்கூடும்.
# இதயக்கசிவு

## நடத்தை

### ஊறுபட்ட ஓப்பன் எசு. எசு. எல். நிறுவல்கள்

1.0.1 தொடக்கம் 1.0.1எவ்வு வரையான ஓப்பன் எசு. எசு. எல். பதிப்புகள் இதயக்கசிவால் ஊறுபட்டுள்ளன.
# இதயக்கசிவு

## நடத்தை

### ஊறுபட்ட ஓப்பன் எசு. எசு. எல். நிறுவல்கள்

#### ஊறுபட்ட நிரல்களும் சார்புகளும்

t1_lib.c, d1_both.c ஆகிய நிரல் மூலக்கோப்புகளும் tls1_process_heartbeat, dtls1_process_heartbeat ஆகிய சார்புகளும் ஊறுபட்டுள்ளன.
# இதயக்கசிவு

## நடத்தை

### ஒட்டு

தேவைக்கதிகமான தரவைக் கேட்கும் இதயத்துடிப்புச் செய்திகளைப் புறக்கணிப்பதன் மூலம் இச்சிக்கலைத் தீர்க்கமுடியும்.  
ஓப்பன் எசு. எசு. எல். பதிப்பு 1.01சியில் (1.01g) சில எல்லைகளைச் சரிபார்ப்பதன் மூலம் இத்தவறு தவிர்க்கப்படுகின்றது. ஓர் இதயத்துடிப்பு வேண்டுகோளானது இதயக்கசிவை ஏற்படுத்துமா என்று பார்க்க, பின்வரும் சோதனை அறிமுகப்படுத்தப்பட்டது.
<source lang="c">
if (1 + 2 + payload + 16 > s->s3->rrec.length) return 0; /* ஆர். எவ்வு. சி. 6520 பகுதி 4 இற்கு ஏற்ப அமைதியாகப் புறக்கணி */
</source>
# இதயக்கசிவு

## தாக்கம்

இதயக்கசிவுத் தாக்குதலில் பெறப்படும் தரவில் போக்குவரத்து அடுக்குப் பாதுகாப்புத் தரப்புகளிடையேயான மறைகுறியாக்கப்படாப் பரிமாற்றங்கள் இருக்கக்கூடும். கமுக்கமாக இருக்கவேண்டிய இத்தரவில் அமர்வு நினைவிகள், கடவுச்சொற்கள் போன்றவை இருக்கக்கூடும். இவற்றைப் பயன்படுத்தி பயனர் ஒருவரைப் போல் ஆள் மாறாட்டம் செய்யமுடியும்.  
தாக்குதலின்போது ஊறுபட்ட தரப்புகளின் தனிப்பட்ட விசைகளும் கிடைக்கக்கூடும். தொடர்பாடல்களை மறையீடுநீக்க இவற்றைப் பயன்படுத்தமுடியும்.
# இதயக்கசிவு

## தாக்கம்

### ஊறுபட்ட முறைமைகள்

சிசுக்கோ சிசுற்றமிசு, அதன் 78 தயாரிப்புகள் ஊறுபாட்டுக்காளாகக்கூடியவை எனக் கண்டறிந்துள்ளது.
# இதயக்கசிவு

## தாக்கம்

### ஊறுபட்ட முறைமைகள்

#### வலைத்தளங்களும் தொடரறாச் சேவைகளும்

கிற்றபில் (*Github*) ஏப்பிரல் 8, 2014 அன்று பதியப்பட்ட ஒரு பகுப்பாய்வின் மூலம் யாகூ!, இமேசர் (*Imgur*), தக்கு ஓவர்புலோ, சிலேற்று, இடக்குடக்கோ போன்ற தளங்களில் ஊறுபாடு இருப்பதாகக் கண்டறியப்பட்டது. சேவைகள் ஊறுபாட்டுக்காளாகிய தளங்களும் கடவுச்சொற்களை மாற்றுமாறு பயனர்களுக்குப் பரிந்துரைத்து அறிவிப்புவிடுத்த தளங்களும் பின்வருமாறு:  
- அக்கமை தெக்குனோலொசீசு (*Akamai Technologies*)
- அமேசன் வலைச் சேவைகள்
- ஆசு தெக்குனிக்கா (*Ars Technica*)
- பிற்றுபக்கெற்று
- பிறாண்டுவெரிற்றி
- பிறீநோடு
- கிற்றபு
- இவ்வு திசு தென் தற்று (*IFTTT*)
- இணைய ஆவணகம்
- முயங்கு (*Mojang*)
- மமிசுநெற்று (*Mumsnet*)
- பியர்சே (*PeerJ*)
- பிண்டறெசுற்று
- பிறெசி
- இறெடிற்று
- சந்திங்கு ஓபுல் (*Something Aweful*)
- சவுண்டுக்கிளவுடு
- சோர்சுஃபோர்ச்
- பாக்குபண் (*SparkFun*)
- திறைப்பு (*Stripe*)
- தம்பிளர்
- எல்லா விக்கிமீடிய நிறுவன விக்கிகளும்
- உவுண்டருலிசுற்று (*Wunderlist*)
# 2005 திசம்பர் சென்னை நெரிசல்

**2005 திசம்பர் சென்னை நெரிசல்** (**2005 December Chennai stampede)**என்பது தமிழ்நாட்டின் தலைநகரான சென்னையில் ஒரு பகுதியான எம். ஜி. ஆர் நகரில் ஒரு பள்ளியில்ஏற்பட்டஒருநெரிசலாகும். வெள்ளத்தால்பாதி்க்கப்பட்டமக்களுக்குமாநிலஅரசுஅளித்த நிவாரணஉதவியைப்பெறக்கூடியகூட்டத்தில்இந்த நெரிசல்ஏற்பட்டது.இந்தநேர்ச்சியில் 42பேர்இறந்து, 37பேர்காயமுற்றனர்.இந்தநிகழ்வுகுறித்து விசாரிக்கதமிழக அரசு ஓய்வுபெற்ற நீதிபதிஏ.இராமன்தலைமையில்ஒருநபர்விசாரணை ஆணையத்தை அமைத்தது.நெரிசலில் இறந்தவர்களின் குடும்பத்துக்கு மாநில அரசால் ரூபாய் ஒரு இலட்சமும், காயமடைந்தவர்களுக்கு ரூபாய் 15000இழப்பீடாகஅறிவிக்கப்பட்டது.  
2005 ஆம் ஆண்டு, தமிழ்நாட்டில் பெரு மழை பெய்தது.மாநிலத்தின்கடலோரப் பகுதிகளில் வெள்ளப்பெருக்கு ஏற்பட்டது. இந்தமழைவெள்ளத்தால் நவம்பர் மற்றும் திசம்பர் மாதங்களில் பலர் வீடுகளை இழந்தனர். நகரில்அமைக்கப்பட்ட பல்வேறு மையங்களில்பாதிக்கப்பட்டவர்களுக்குநிவாரணஉதவி வழங்குவதற்கானஅடையாளச் சீட்டுகள் (டோக்கன்)வழங்குவதாக அறிவிக்கப்பட்டது.
# 2005 திசம்பர் சென்னை நெரிசல்

## பின்னணி

2005 ஆம் ஆண்டு, சென்னை மற்றும் அதன் சுற்றுப்புறங்களில் கடுமையான மழை பெய்தது. இதன் விளைவாக சென்னையில் கடும் வெள்ளப்பெருக்கு ஏற்பட்டது. மாநிலத்தின் கடலோரப் பகுதிகள் பலவற்றில் வெள்ளப்பெருக்கு ஏற்பட்டது. இந்த நிவாரண உதவிகள் முதலில் அந்தப் பகுதியிலுள்ள நியாயவிலைக் கடையில் இருந்து விநியோகிக்கப்பட்டது, ஆனால் அந்த வீதி குறுகியதாக இருந்ததால், விநியோகமானது அறிஞர் அண்ணா அரசாங்கப் பள்ளிக்கு மாற்றப்பட்டது. 2005 திசம்பர் 17 சனிக்கிழமை அன்று விபத்துக்கு முன்னதாக, 3,452 குடும்பங்களுக்கு அடையாளச் சீட்டுகள் வழங்கப்பட்டன. மேலும் ஞாயிறன்று 4,5000 குடும்பங்களுக்கு விநியோகிக்க அதிகாரிகள் திட்டமிட்டிருந்தனர். இந்த உதவி அறிவிப்புகளானது பகுதிவாரியாக அறிவிக்கப்பட்டிருந்தது.
# 2005 திசம்பர் சென்னை நெரிசல்

## நேர்ச்சி

2005 திசம்பர் 18, ஞாயிற்றுக்கிழமையன்று, சுமார் 4,500 பேர் எம்.ஜி.ஆர் நகரில் உள்ள அறிஞர் அண்ணா அரசு உயர்நிலைப்பள்ளிக்குச் சென்றிருந்தனர். அங்கு மூன்று நியாயவிலைக் கடைகளைச் சேர்ந்தவர்களுக்கு நிவாரண உதவிக்கான அடையாளச் சீட்டுகள் வழங்கப்பட்டன.
# 2005 திசம்பர் சென்னை நெரிசல்

## பின்விளைவு

குறைந்த வெளிச்சம் மற்றும் மழை காரணமாக, மீட்புப் பணியாளர்கள் அந்த இடத்தை அடைய சிரமத்துக்கு ஆளாயினர். நேர்ச்சி ஏற்பட்ட இடத்தில் குடைகள், காலணிகள், குடும்ப அட்டைகள் போன்றவை எல்லா இடங்களிலும் சிதறிக்கிடந்தன. காயமுற்றவர்களை மருத்துவமனையில் காணவந்த தமிழக முதலமைச்சர் ஜெயலலிதா, பின்னர் ஊடகவியலாளர் சந்திப்பில் அவர் கூறியதாவது, "நிவாரண உதவி விநியோகமானது காலை 9 மணியளவில் ஆரம்பிக்கப்படும் என்று அறிவிக்கப்பட்ட நிலையில் மக்கள் முன்கூட்டியே வர வேண்டிய அவசியமில்லை, நாங்கள் நிவாரண உதவிபெறுபவர்களுக்கு 500 பேருக்கு ஒரு சேவை முகப்பு என்ற கணக்கில் ஒன்பது சேவை முகப்புகளுடன் தகுந்த வசதிகளைச் செய்துள்ளோம், எனவே அனைவருக்கும் நிவாரணம் கிடைக்கும் " என்று கூறினார். இறந்தவர்களின் குடும்பத்துக்கு ஒரு லட்சம் ரூபாய் இழப்பீடு வழங்கவும், காயமடைந்தவர்களுக்கு 15,000 ரூபாய் வழங்குவதாகவும் மாநில அரசு அறிவித்தது. திமுக தலைவர் மு. கருணாநிதி, வரவிருக்கும் தேர்தலைக் கருத்தில் கொண்டு நிவாரணப் பணத்தை பாதிக்கப்பட்டவர்கள், பாதிக்கப்படாதவர்கள் என பார்க்காமல் கட்டுப்படு இன்றி வழங்குவதானது வாக்குகளை கவர்வதற்கே என குற்றம் சாட்டினார். மேலும் அவர் கூறுகையில் அரசாங்கத்தின் மோசமான நிர்வாகத்தின் விளைவு இந்த சோக நிகழ்வு என்றும் கூறினார்.
# சிவகங்கை அரண்மனை

**சிவகங்கை அரண்மனை **(Sivaganga Palace)தென்னிந்தியாவில் தமிழ்நாட்டில் சிவகங்கை மாவட்டத்தில் உள்ள ஒரு அரண்மைனயாகும். இந்த அரண்மனை மதுரையிலிருந்து 40 கிலோமீட்டர் (25) மைல் தொலைவில் உள்ளது.இந்த அரண்மனை பழமையான, உயர்ந்த, மதிப்புமிக்க பல வரலாற்றுச் சம்பவங்களுடன் தொடர்புடைய ஒன்றாகும்.இந்த அரண்மனை அரசிகள் வேலு நாச்சியார்(1780–90), வெள்ளச்சிநாச்சியார்(1790–93) மற்றும் இராணி காத்தம்ம நாச்சியார் (1864–77) ஆகியோரின் வசிப்பிடமாக இருந்துள்ளது. உண்மையாக இருந்த சிவகங்கை அரண்மனையின் மிச்சங்கள் ஏதும் இல்லாவிட்டாலும்,**"கௌரி விலாசம்"**, என்றழைக்கப்படுகின்ற படமாத்தூர் கௌரி வல்லப தேவரால் (1801-1829) 19 ஆம் நூற்றாண்டில் கட்டப்பட்ட ஒரு புதிய அரண்மைன தற்போதும் உள்ளது.செட்டிநாட்டின் பாரம்பரிய தலமாக விளங்கும் இந்த அரண்மனை இராணி வேலு நாச்சியாரின் சொத்தாக உள்ளது
# சிவகங்கை அரண்மனை

## தொடக்க கால வரலாறு

1730 ஆம் ஆண்டில் கட்டப்பட்ட உண்மையான அரண்மனையானது,வீரபாண்டிய கட்டபொம்மன் மற்றும் மருது பாண்டியர் சகோதரர்கள் ஆகியோருக்கு இடையில் பிரித்தானிய அரசை எதிர்ப்பது தொடர்பான ஒப்பந்தப் பேச்சு வார்த்தைகள் நடைபெற்ற இடமாக இருந்துள்ளது.1762 மற்றும் 1789 ஆம் ஆண்டுகளுக்கிடையே பலமுறை தாக்குதலுக்கு ஆளான இடமாகவும் இருந்துள்ளது. உண்மையான அரண்மனையின் எஞ்சியிருந்த ஒரே பகுதியான உயர்ந்த சுவர் மட்டுமே அழிக்கப்பட்ட நாளிலிருந்து இருக்கிறது.
# சிவகங்கை அரண்மனை

## கௌரி விலாசம்

19 ஆம் நூற்றாண்டின் தொடக்கத்தில் படமாத்தூர் கௌரி வல்லப தேவர் (1801-1829) என்பவரால் ஒரு புதிய அரண்மனை கட்டப்பட்டு கௌரி விலாசம் என்று பெயரிடப்பட்டது. தேவரின் இறப்புக்குப் பிறகு அவரது சகோதரர் ஒய்யா தனது மகன்களுடன் அரண்மனையை ஆக்கிரமித்துக் கொண்டார்.அரசர் உயில் எழுதாமல் இறந்து விட்ட காரணத்தால் பிரித்தானிய அரசு ஆட்சியைக் கைப்பற்றி விடக்கூடும் என்ற தந்திரத்தால் அவர் ஆட்சிப்பொறுப்பை ஏற்றுக்கொண்டார்.அரசைக் கைப்பற்றுவதற்காக போலியான ஆவணங்களை உருவாக்கி இறந்த அரசரின் கையொப்பத்தை மோசடியாக இட்டு தாங்களாகவே அரண்மனையின் கருப்பு சலவைக்கல்லில் அமர்ந்து முடிசூட்டிக் கொண்டனர்.
# சிவகங்கை அரண்மனை

## கட்டிடக்கலை

இப்போது பாழடைந்த நிலையில் காணப்படும் கௌரி விலாசம் திருமலை நாயக்கர் கால கட்டிடக்கலை பாணியில் கட்டப்பட்டிருக்கிறது. இந்த அரண்மனையின் சில அம்சங்கள் இராஜபுதன கட்டிடக்கலையின் பாணியையும் காண முடிகிறது. இந்த அரண்மனையின் தென்புற முகப்பில் நுழைவு வாயிலில் ஒரு கடிகாரம் இருந்துள்ளது. தற்போது அது இயங்கக்கூடிய நிலையில் இல்லை. அரண்மனைக்குள்ளேயே ராஜ ராஜேசுவரி அம்மன் ஆலயம் ஒன்றும் அமைந்துள்ளது. இந்த கோயில் செயல்படு நிலையில் உள்ளது. புகழ்பெற்ற கவிஞரான பாபநாசம் சிவன், ராச ராசேசுவரி அம்மனைப் புகழ்ந்து வணங்குகின்ற பல பிரபலமான பாடல்களை இசையமைத்ததாக கூறப்படுகிறது. அரசர் காண்டுமேக்கி உடைய தேவர் சிலையும் ஆலயத்தின் உள்ளே அமைக்கப்பட்டுள்ளது.
# சிவகங்கை அரண்மனை

## அரண்மனைக் களங்கள்

அரண்மனையின் திடல் பழைய அரசர்கள் குறிப்பிடத்தக்க புலவர்களை கெளரவித்த அரச சபையைக் கொண்டுள்ளது.
# ரேச்சல் மேகன் மெர்கல்

## தலைப்புகள், பாணிகள்

மேகன் இளவரசர் ஹாரியை திருமணம் செய்து கொண்டதன் மூலம் ஐக்கிய இராச்சியத்தின் இளவரசியானார். அவரது திருமணத்திற்குப் பிறகு, அவர் "ஹெர் ராயல் ஹைனஸ் தி டச்சஸ் ஆஃப் சசெக்ஸ்" என்று அழைக்கப்பட்டார். அவர் கவுண்டஸ் ஆஃப் டம்பர்டன் மற்றும் பரோனஸ் கில்கீல் என்ற பட்டங்களையும் பெற்றுள்ளார். "சசெக்ஸ் டச்சஸ்" என்ற பட்டத்தை பெற்ற முதல் நபர். 2020 ஆம் ஆண்டில் அரச கடமைகளில் இருந்து பின்வாங்க டியூக் மற்றும் டச்சஸ் எடுத்த முடிவைத் தொடர்ந்து, நடைமுறையில் "ராயல் ஹைனஸ்" பாணியைப் பயன்படுத்த வேண்டாம் என்று தம்பதியினர் ஒப்புக்கொண்டனர், ஆனால் இன்னும் சட்டப்பூர்வமாக பாணியைத் தக்க வைத்துக் கொண்டனர்.
# அறிவுசார் மூலதனம்

**அறிவுசார் மூலதனம்** ஒரு வணிகத்தின் புலனாகாத மதிப்பு, அதன் மக்களை(மனித மூலதனம்) உள்ளடக்கியது. அதன் உறவுகளில் உள்ள மதிப்பு (உறவு மூலதனம்), மற்றும் ஊழியர்கள் வேலையை முடித்த பின் வீட்டிற்குச் செல்லும் போது மீதமுள்ள அனைத்தும் கட்டமைப்பு மூலதனம், இதில் அறிவுசார் சொத்து (IP) என்பது ஒரு பகுதியாகும். ஒரு நிறுவனத்தில் உள்ள அனைவருக்கும், இது ஒரு போட்டித்திறன் வாய்ந்ததாக விளங்குகிறது என்பதை அந்த நிறுவனத்தை சார்ந்த அனைவரும் அறிவர். ஒரு நிறுவனத்தின் நிதி நிலை அறிக்கையில் வெளிப்படையாக பட்டியலிடப்படாத, புலனாகாத அறிவுசார் சொத்துக்களின் மதிப்பை கணக்கில் எடுத்துக்கொள்ளும் முயற்சியில் இந்த சொல் பயன்படுத்தப்படுகிறது. தேசிய அளவிலான அறிவார்ந்த மூலதனமானது, தேசிய புலனாகாத அறிவுசார் மூலதனம் NIC ஐ குறிக்கிறது.  
கல்வி நிறுவனங்களில் பயன்படுத்தபட்ட ஒரு இரண்டாவது கருத்தை, பெரிய நிறுவனங்களால் ஏற்றுக்கொள்ளப்பட்டு, அறிவு மேலாண்மை மூலம் அறிவை மறுசுழற்சி செய்வது மற்றும் அறிவுசார் மூலதன மேலாண்மை (ICM) ஆகியவற்றில் கவனம் செலுத்தப்பட்டு ஏற்றுக்கொள்ளபட்டுள்ளது.. அறிவார்ந்த மூலதனத்தின் பங்குகளை உருவாக்குதல், வடிவமைத்தல் மற்றும் புதுப்பித்தல், ஒரு உத்திப்பூர்வ பார்வை உருவாக்கம் தேவை, இது ஆய்வு மற்றும் சுரண்டல், அளவீட்டு மற்றும் வெளிப்படுத்துதல் ஆகியவற்றின் மூலமாக நிறுவன சூழலுக்குள்ளான அறிவார்ந்த மூலதனத்தின் அனைத்து மூன்று பரிமாணங்களையும் ஒருங்கிணைக்கிறது. அறிவுசார் மூலதனம் நிறுவனங்களின் செல்வத்தை மதிப்பீடு செய்யும் சூழலில் பயன்படுத்தப்படுகிறது. அறிவார்ந்த மூலதனத்தின் மதிப்பிற்கான ஒரு மெட்ரிக் ஒரு நிறுவனத்தின் மதிப்பு அதன் உறுதியான (பொருள்மற்றும் நிதி) சொத்துக்களின் மதிப்பை மீறுவதாகும். பெருநிறுவன புத்தகங்களில் நேரடியாக காணக்கூடிய மூலதனம், அதன் பொருள் (அசையா) சொத்துகளிலும் மூலமும் மற்றும் நிதி மூலதனத்தில் உள்ளது, எவ்வாறாயினும் இவை மூன்றும் ஒரு நிறுவனத்தின் மதிப்பைக் கொண்டுள்ளன. உண்மையான மதிப்பு மற்றும் அறிவார்ந்த மூலதனத்தின் கூறுகளின் ஒட்டுமொத்த செயல்திறன் ஆகியவை அறிவுசார் பொருளாதாரத்தில் மற்றும் தகவல் யுகத்தில் ஒரு நிறுவனம் இயங்குவதற்கான ஒரு முக்கிய பகுதியாகும். ஒரு நிறுவனத்தில் அறிவுசார் மூலதனத்தை புரிந்துகொள்வதால், அதன் அறிவுசார் சொத்துக்களை சிறப்பாக வழிநடத்த அனுமதிக்கிறது. இதனால் ஒரு நிறுவனத்திற்கு, அதன் பங்கு விலை அதிகரிக்கும்.
# எர்பெர்ட் இஸ்பென்சர்

**எர்பெர்ட் இஸ்பென்சர் (Herbert Spencer)** (27 ஏப்ரல் 1820 – 8 டிசம்பர் 1903) ஒரு ஆங்கில மெய்யியலாளர், உயிரியல் அறிஞர், மானிடவியலாளர், சமூகவியலாளர், மற்றும் விக்டோரியா காலத்திய முன்னணி பண்டைய தாராளமய அரசியல் கருத்தியலாளரும் ஆவார்.  
இயல் உலகின், உயிரிய உயிரினங்கள், மனித மனது, மனித கலாச்சாரம் மற்றும் சமூகங்கள் ஆகியவற்றின் முற்போக்கான வளர்ச்சியாக பரிணாம வளர்ச்சியைப் பற்றி விரிவான கருத்துருவை ஸ்பென்சர் உருவாக்கியிருந்தார். ஒரு பல்துறை அறிஞராக, நன்னெறி, மதம், மானுடவியல், பொருளாதாரம், அரசியல் கோட்பாடு, தத்துவம், இலக்கியம், வானியல், உயிரியல், சமூகவியல் மற்றும் உளவியலை உள்ளடக்கிய நெறிமுறைகள், போன்ற பலவகைத் துறைகளுக்கும் பங்களித்தவர். ஆங்கிலம் பேசும் கல்வியியல் அறிஞர்களின் மத்தியில், அவரது வாழ்நாளில் அவர் மிகப்பெரும் அதிகாரம் பொருந்திய நிலையை எட்டியிருந்தார். "இத்தகைய பரவலான புகழைப் பெற்ற மற்றும் ஒரு ஆங்கில தத்துவவாதி பெர்ட்ரேண்ட் ரஸ்ஸல் மட்டுமே, ஆனால் அவர் 20 ஆம் நூற்றாண்டில் வாழ்ந்தவர்" இஸ்பென்சர் "பத்தொன்பதாம் நூற்றாண்டின் இறுதி பத்தாண்டுகளில் மிகவும் பிரபலமான ஐரோப்பிய அறிவுசார் ஆற்றலாளர்" ஆவார்.
# எர்பெர்ட் இஸ்பென்சர்

## தொடக்க கால வாழ்க்கையும் கல்வியும்

எர்பெர்ட் இஸ்பென்சர் ஏப்ரல் 27, 1820 இல் இங்கிலாந்தின் டெர்பியில் பிறந்தார். அவரது தந்தை வில்லியம் ஜார்ஜ் ஸ்பென்சர் ஒரு கிளர்ச்சியாளராக இருந்தார், எர்பெர்ட்டிடம் ஒரு சர்வாதிகார எதிர்ப்பு மனப்பான்மையை வித்திட்டார்.எர்பெர்ட்டின் தந்தை ஜார்ஜ், வழக்கத்திற்கு மாறான கற்பித்தல் முறைகளை பயன்படுத்தும் ஒரு பள்ளியின் நிறுவனர் ஆவார் மற்றும் சார்லஸ் டார்வினின் தாத்தாவின் எராஸ்மஸ் டார்வினின் சமகாலத்தியவராக இருந்தார். ஜார்ஜ், எர்பெர்ட்டின் தொடக்க கால கல்வியில் அறிவியலில் கவனத்தை செலுத்தினார். அதே நேரத்தில், டெர்பி தத்துவ சங்கத்தில் ஜார்ஜ் உறுப்பினராக இருந்ததன் மூலம் தத்துவ சிந்தனையையும் அறிமுகப்படுத்தினார். அவரது மாமா, தாமஸ் ஸ்பென்சர், எர்பெர்ட்டின் கல்வியில், கணிதம், இயற்பியல், இலத்தீன், சுதந்திர வர்த்தகம் மற்றும் சுதந்திரமான அரசியல் சிந்தனை ஆகிய துறைகளில் ஈடுபாட்டை வளர்த்ததன் மூலம் பங்களித்துள்ளார்.
# எர்பெர்ட் இஸ்பென்சர்

## தொழில் மற்றும் பிற்கால வாழ்க்கை

பிரிட்டனைச் சுற்றி தொடர்வண்டிப் பாதைகள் கட்டப்பட்டு வந்த காலத்தில், 1830 களில் இசஸ்பென்சர் கட்டிடவியல் பொறியியலாளராக இரயில்வேயில் பணியாற்றினார். அந்க கால கட்டத்தில் இஸ்பென்சர் உள்ளூர் பத்திரிகைகளில் எழுதுவதற்காக அதிக நேரத்தை செலவழித்தார். 1848 ஆம் ஆண்டில் இஸ்பென்சரின் தொழில் வாழ்க்கையானது, அறிவார்ந்த விடயங்களை நோக்கி வழி செலுத்தப்பட்டது. 1843 ஆண்டில் இங்கிலாந்தில் முதன் முதலாக வெளியிடப்பட்ட வாரப்பத்திரிக்கையும், தற்போது பரவலாக படிக்கப்படுவதுமான தி எகனாமிஸ்ட் பத்திரிகையின் ஆசிரியராக ஆனார். 1852 ஆம் ஆண்டில், இஸ்பென்சர் தனது புகழ்பெற்ற 'தி டெவலப்மென்டல் ஐப்போதெசிஸ்' என்ற கட்டுரையை 'லீடர்' என்ற பத்திரிக்கையில் வெளியிட்டார். அதில், அவர் உயிரிய பரிணாம வளர்ச்சி குறித்த தனது கருத்தை அவர் தெளிவுபடுத்தினார்.1853 ஆம் ஆண்டில், எர்பெர்ட் இஸ்பென்சர் தனது மாமாவின் சொத்துக்களை சட்டபூர்வமாக பெற்றார் பொருளாதாரரீதியாக சுய சார்புடையவரானார். ஆகையால், அவர் தனது அறிவுசார் முயற்சிகளுக்கு அதிக நேரத்தை செலவிடுவதற்காகத் தனது வேலையை விட்டு விலகினார். 1854 ஆம் ஆண்டு முதல் 1859 வரை அவர் புத்தகங்களில் தொடர் கட்டுரைகளை வெளியிட்டார். அவை பின்னர் புத்தக வடிவில் தொகுக்கப்பட்டன.
# இளவரசர் ஹாரி, சசெக்சு கோமகன்

**இளவரசர் என்றி சார்லசு ஆல்பர்ட் டேவிட்** (Henry Charles Albert David) பரவலாக **இளவரசர் ஹாரி, சசெக்சு கோமகன்** (பிறப்பு செப்டம்பர் 15, 1984) சார்லசு IIIக்கும் மறைந்த டயானாவிற்கும் பிறந்த இரண்டாவது மகன். இவர் கேம்பிரிட்ச் கோமகன் இளவரசர் வில்லியமின் தம்பியும் ஆவார். ஈடன் கல்லூரியில் படித்தவர்.  
இளவரசர் ஹாரி மேகன் மெர்கலை சூன் 2016 முதல் காதலித்து வந்தார். இவர்களது திருமண உறுதி நவம்பர் 2017இல் நடந்தது. இருவரின் திருமணம் மே 19, 2018 அன்று வின்ட்சர் கோட்டையில் நடந்தது.
# 2005 நவம்பர் சென்னை நெரிசல்

**2015 நவம்பர் சென்னை நெரிசல்** (**2005 November Chennai stampede**) என்பது தமிழ்நாட்டின் தலைநகரான சென்னையில் ஒரு பகுதியானவியாசர்பாடியில்உள்ள ஒரு பள்ளியில் 2005 நவம்பர் 6 ஆம் தேதி ஏற்பட்ட ஒரு நெரிசலாகும். சென்னைவெள்ளத்தால் பாதிக்கப்பட்ட மக்களுக்கு மாநில அரசு அளித்த நிவாரண உதவியைப் பெறக் கூடிய கூட்டத்தில் இந்த நெரிசல் ஏற்பட்டது. இந்த நேர்ச்சியில் 6 பேர் இறந்தனர் மற்றும் 12 பேர் காயமுற்றனர். நெரிசலில் இறந்தவர்களின் குடும்பத்துக்கு மாநில அரசால் ரூபாய் 1,00,000 மற்றும் காயமடைந்தவர்களுக்கு ரூபாய் 15,000 இழப்பீடாக அறிவிக்கப்பட்டது.
# 2005 நவம்பர் சென்னை நெரிசல்

## பின்னணி

2005 ஆம் ஆண்டு, தமிழ்நாட்டில் பெரு மழை பெய்தது. மாநிலத்தின் கடலோரப் பகுதிகளில் வெள்ளப்பெருக்கு ஏற்பட்டது. இந்த மழை வெள்ளத்தால் பலர் வீடுகளை இழந்தனர். நகரில் அமைக்கப்பட்ட பல்வேறு மையங்களில் பாதிக்கப்பட்டவர்களுக்கு நிவாரண உதவி வழங்குவதற்கான அடையாளச் சீட்டுகள் (டோக்கன்) வழங்குவதாகஅரசால் அறிவிக்கப்பட்டது.
# 2005 நவம்பர் சென்னை நெரிசல்

## நேர்ச்சி

2005 நவம்பர் 6 ஞாயிற்றுக்கிழமைவியாசர்பாடியில் நிவாரணஉதவிகள்வழங்கப்பட்ட பள்ளியைச்சுற்றி சுமார் 10,000 பேர்திரண்டனர்.வெள்ளத்தால் பாதிக்கப்பட்ட மக்களுக்கு அரசாங்க மையங்களில் ரூபாய் 2,000 மற்றும 10 கிலோ அரிசி, வேட்டி மற்றும் புடவை வழங்கப்பட்டன.இவற்றைபெறுவதற்காக காலை 9 மணிக்கு வழங்கப்படவுள்ளநிவாரணஉதவியைப்பெறுவதற்காக மக்கள் அதிகாலை 4.30 மணிக்கே கூடினர். வாயில்கள் திறக்கப்பட்டதும், மக்கள்முண்டியடித்து திமுதிமுவெனகூட்டமாகஉள்ளே நுழையஅதனால்ஏற்பட்டநெரிசலில்நசுங்கி 6 பேர்இறந்ததாகவும், 12 பேர் காயமுற்றதாகவும் முதல்கட்ட தகவல்கள் தெரிவித்தன. சிலர் 30 பேர் பாதிக்கப்பட்டதாக கூறினர்.
# 2005 நவம்பர் சென்னை நெரிசல்

## பின்விளைவுகள்

காயமடைந்தவர்களை மருத்துவமனையில் தமிழக முதலமைச்சர் ஜெ. ஜெயலலிதா சந்தித்தார்.இறந்தவர்களின் குடும்பத்துக்கு 1,00,000 ரூபாய் இழப்பீடு வழங்கவும், காயமடைந்தவர்களுக்கு 15,000 ரூபாய் வழங்குவதாகவும் மாநில அரசு அறிவித்தது.
நிவாரண உதவிகள் வழங்குவதில் ஏற்படும் கூட்ட நெரிசலை கட்டுப்படுத்துவதில் பாடம் கற்கத் தவறிய காரணத்தால் மீண்டும் 2005 திசம்பரில் சென்னை எம்.ஜி.ஆர் நகர் பள்ளியில் ஏற்பட்ட நெரிசலில் 42 பேர் இறந்தனர் மற்றும் 37 பேர் காயமுற்றனர்.
# டார்லிங் ஆறு

**டார்லிங் ஆறு** (*Darling River*) ஆத்திரேலியாவின் நீளமான ஆறுகளில் ஒன்றாகும். இது உலகத்தின் பெரிய ஆற்று ஆமைப்புகளில் ஒன்றான முர்ரே-டார்லிங் ஆற்று அமைப்பின் அங்கமாகும். கிரேட் டிவைடிங் ரேஞ்சிற்கு மேற்கேயுள்ள நியூ சவுத் வேல்சு முழுமைக்கும், வடக்கு விக்டோரியாவின் பெரும்பகுதிக்கும், தெற்கு குயின்ஸ்லாந்து மற்றும் தெற்கு ஆஸ்திரேலியாவின் பகுதிகளுக்கும் பாசனம் வழங்குகின்றது.  
1828இல் நியூ சவுத் வேல்ஸ் ஆளுநர் சேர் ரால்ஃப் டார்லிங், *சார்லசு இசுடீவர்ட்* எனும் தேடலியலாளரை மாக்குவாரி ஆற்றின் பாதையை கண்டறிந்துவரப் பணித்தார்; அவர் போகன் ஆற்றைக் கண்டறிந்து பின்னர் 1829இல் இந்த ஆற்றைக் கண்டுபிடித்தார். ஆளுநரின் நினைவாக இதற்கு டார்லிங் ஆறு எனப் பெயரிட்டார். 1835இல் மேஜர் தாமசு மிட்ச்செல் டார்லிங் ஆற்றின் முழுமையும் பயணித்தார்.  
டார்லிங் ஆற்றில் சீரான நீர்ப்போக்கு இல்லை. இது பெரும்பாலும் வறண்டுள்ளது. சில நேரங்களில் வெள்ளப்பெருக்கெடுக்கிறது. இதன் ஆற்றுப்போக்கில் ஆத்திரேலியாவின் மிக வறண்ட நிலப்பகுதிகள் உள்ளன. 1860களில் டார்லிங் ஆறு மூலமாக மேற்கு நியூ சவுத் வேல்சு மக்கள் கம்பளியை துடுப்பு நீராவிக் கப்பல் மூலம் புர்க்கு, வில்கேனியா இடங்களிலிருந்து தெற்கு ஆஸ்திரேலியாவிற்கு அனுப்பியுள்ளனர்.
# முர்ரே-டார்லிங் வடிநிலம்

**முர்ரே-டார்லிங் வடிநிலம்** (*Murray-Darling Basin*) ஆத்திரேலியாவில் முர்ரே, டார்லிங் ஆறுகளை அடுத்துள்ள நிலப்பகுதிகளாகும். இந்த வடிநிலப்பகுதியில் உள்ள நீரை நம்பி மூன்று மில்லியன் ஆத்திரேலியர்கள் உள்ளனர்.  
ஆத்திரேலியாவின் மொத்த மழையளவில் கிட்டத்தட்ட 6 % முர்ரே-டார்லிங் ஆற்று வடிநிலத்தில் விழுகின்றன. ஆத்திரேலியாவின் 85 விழுக்காடு நீர்ப்பாசனம் இந்த வடிநிலத்தில் உள்ளது. இதனால் இப்பகுதியில் ஆண்டுக்கு $9 பில்லியன் மதிப்புள்ள விவசாயம் செழிக்கிறது.  
பரப்பளவிலுள்ள முர்ரே-டார்லிங் வடிநிலம் ஆத்திரேலியாவின் மொத்த நிலப்பகுதியில் ஏறத்தாழ ஏழில் ஒருபங்காக (14%) உள்ளது. இப்பகுதியில் 2 மில்லியனுக்கும் கூடுதலான மக்கள் வாழ்கின்றனர்.
# டென்மார்க் தேசிய காற்பந்து அணி

**டென்மார்க் தேசிய காற்பந்து அணி** (*Denmark national football team*, ) என்பது பன்னாட்டுக் கால்பந்துப் போட்டிகளில் டென்மார்க்கின் சார்பாகப் பங்கேற்கும் கால்பந்து அணியாகும். இதனை, டென்மார்க்கு கால்பந்துச் சங்கம் நிர்வகிக்கிறது. இவ்வணியின் உள்ளக விளையாட்டுகள் கோபனாவன் நகரில் அமைந்துள்ள தேலியா அரங்கில் நடத்தப்படுகின்றன.  
டென்மார்க் அணி 1908, 1912, 1960 கோடை ஒலிம்பிக் போட்டிகளில் வெள்ளிப் பதக்கத்தைப் பெற்றுக் கொண்டது. 1986 ஆம் ஆண்டு வரை உலகக் கோப்பைகளில் விளையாடத் தகுதி பெறவில்லை.  
1992 இல் ஐரோப்பியப் போட்டிகளில் பங்குபற்றி வாகை சூடியது. சுவீடனில் நடைபெற்ற இப்போட்டிகளில் நெதர்லாந்து அணியை அரையிறுதியிலும், செருமனி அணியை இறுதிப் போட்டியிலும் வென்றது. 1995 யூஏஎஃப்ஏ கூட்டமைப்புகளின் கோப்பையை அர்ஜென்டீனாவுக்கு எதிராக விளையாடி வென்றது. 1999 உலகக்கோப்பை காற்பந்து போட்டியில் காலிறுதியில் 3–2 என்ற கணக்கில் பிரேசிலிடம் தோற்றது.
# டென்மார்க் தேசிய காற்பந்து அணி

## தற்போதைய அணி

- கஸ்பர் சிமைக்கெல்
- யோனஸ் லொசில்
- பிரடரிக் ரொனாவ்
- யனிக் வெஸ்டகோ
- சிமொன் கியே
- யோனஸ் க்னுசென்
- அன்ட்ரெயாஸ் கிறிஸ்டென்சென்
- மத்தியாஸ் யோன்சென்
- என்ரிக் டால்ஸ்கோ
- யென்ஸ் ஸ்ட்ரூயர் லாசென்
- தோமாஸ் டெலேனெய்
- கிறிஸ்டியன் எரிக்சென்
- விக்டர் ஃபிஷர்
- லூக்காஸ் லேராகர்
- லசெ ஷோனே
- பியோனே சிஸ்தோ
- நிக்கோலாய் யோன்சென்
- மாட்டின் பிரெய்த்வெய்த்
- கஸ்பர் டொல்பே
- யுசுஃப் பொவுல்சென்
- அன்ட்ரேயஸ் கொணேலியுஸ்
# செர்பிய தேசிய காற்பந்து அணி

**செர்பிய தேசிய காற்பந்து அணி** (*Serbia national football team*, ) பன்னாட்டுக் கால்பந்துப் போட்டிகளில் செர்பியாவின் சார்பாகப் பங்கேற்கும் கால்பந்து அணியாகும். இதனை, செர்பிய கால்பந்துச் சங்கம் நிர்வகிக்கிறது. இதன் உள்ளக விளையாட்டுகள் பெல்கிறேட் நகரில் ராச்கோ மித்திச் அரங்கில் விளையாடப்படுகின்றன.  
செர்பியாவினதும், அருகிலுள்ள பால்கன் நாடுகளிலும் கால்பந்து நீண்ட வரலாற்றைக் கொண்டது. செர்பிய அணி யுகோசுலாவிய தேசிய அணிகளில் இணைந்து விளையாடி பல வெற்றிகளைப் பெற்றுள்ளது. 1930, 1962 உலகக் கோப்பைகளில் விளையாடி நான்காவதாக வந்தது. செர்பிய அதேசியக் கால்பந்து சங்கத்தை யுகோசுலாவிய, செர்பிய- செர்பிய-மொண்டெனேகுரோ தேசிய அணிகளின் கால்வழியினராக பன்னாட்டுக் காற்பந்துச் சங்கங்களின் கூட்டமைப்பு, ஐரோப்பிய காற்பந்துச் சங்கங்களின் ஒன்றியம் ஆகியன அங்கீகரித்துள்ளன.  
செர்பியாவும் மொண்டெனேகுரோவும் கலைக்கப்பட்ட பின்னர், செர்பியா 2006 முதல் தனித் தேசிய அணியாக பன்னாட்டுப் போட்டிகளில் பங்குபற்றி வருகிறது.
# செனிகல் தேசிய காற்பந்து அணி

**செனிகல் தேசிய காற்பந்து அணி** (*Senegal national football team*) பன்னாட்டுக் கால்பந்துப் போட்டிகளில் செனிகலின் சார்பாகப் பங்கேற்கும் கால்பந்து அணியாகும். இதனை, செனிகல் கால்பந்துக் கூட்டமைப்பு நிர்வகிக்கிறது.  
செனிகல் அணி தனது முதலாவது உலகக்கோப்பை காற்பந்து போட்டியை 2002 ஆம் ஆண்டில் விளையாடி குழு நிலை ஆட்டத்தின் முதலாவது போட்டியில் உலக, ஐரோப்பிய வாகையாலரான பிரான்சை 1–0 என்ற கணக்கில் வென்று அனைவரையும் வியப்பில் ஆழ்த்தியது. இறுதியில் காலிறுதி வரை அது முன்னேறியது. உலக்கோப்பை ஒன்றில் காலிறுதி வரை முன்னேறிய மூன்று ஆப்பிரிக்க நாடுகளில் ஒன்றாக சாதனை படைத்தது. முன்னதாக கமரூன் 1990 இலும், கானா 2010 இலும் காலிறுதியில் விளையாடின. செனிகல் 2018 உலகக் கோப்பையில் விளையாடத் தகுதி பெற்றது.
# தூனிசிய தேசிய காற்பந்து அணி

**துனீசியத் தேசிய காற்பந்து அணி** (*Tunisia national football team*, ), பன்னாட்டுக் கால்பந்துப் போட்டிகளில் துனீசியாவின் சார்பாகப் பங்கேற்கும் கால்பந்து அணியாகும். இதனை, துனீசிய கால்பந்துச் சங்கம் நிர்வகிக்கிறது.  
துனீசியா ஐந்து உலகக்கோப்பை காற்பந்துப் போட்டிகளில் விளையாடத் தகுதி பெற்றது. முதலில் 1978 இல் விளையாடி குழுநிலை ஆட்டத்தில் மெக்சிக்கோவை 3–1 கணக்கில் வென்றது. அத்துடன் மேற்கு செருமனியுடன் விளையாடி 0-0 என்ற கணக்கில் சமப்படுத்தியது. ஆனாலும், அடுத்த கட்டத்துக்கு முன்னேற முடியவில்லை. பின்னர் 1998, 2002, 2006, 2018 உலகக் கோப்பைகளில் விளையாடத் தகுதி பெற்றது.  
துனீசியா 2004 ஆப்பிரிக்க நாடுகளின் கோப்பையை தனது நாட்டில் நடத்தியது.
# சமாரா

**சமாரா** (*Samara*, ), 1935 முதல் 1991 வரை **குய்பீசெவ்**, ), என்பது உருசியாவின் ஒரு நகரமும், சமாரா மாகாணத்தின் நிருவாக மையமும் ஆகும். மக்கள்தொகை அடிப்படையில் இது உருசியாவின் ஆறாவது பெரிய நகரம் ஆகும். இது ஐரோப்பிய உருசியாவின் தென்கிழக்கே வோல்கா மற்றும் சமாரா ஆறுகளின் சந்தியில் அமைந்துள்ளது. இந்நகரின் மேற்கு எல்லையாக வோல்கா ஆறு உள்ளது. ஆற்றின் அடுத்த கரையில் சிகூலி மலைகள் உள்ளன. வடக்கு எல்லையில் சோக்கோலி மலைகளும், தெற்கு மற்றும் கிழக்கே தெப்புவெளிகளும் காணப்படுகின்றன. நகரின் நிலப்பரப்பு 46,597 எக்டேர்கள் ஆகும். மக்கள்தொகை: 1,164,685 (2010).  
சோவியத் ஒன்றியத்தின் ஆட்சியில் சமாரா ஒரு மூடிய நகராக இருந்தது. தற்போது இது ஐரோப்பிய உருசியாவின் ஒரு முக்கிய அரசியல், வணிக, தொழிற்துறை, கலாசார மையமாக உள்ளது. 2007 மே மாதத்தில் ஐரோப்பிய ஒன்றிய—உருசிய உச்சி மாநாடு இங்கு நடைபெற்றது. இந்நகரம் கோடை காலத்தில் மிகவும் வெப்பமாகவும், குளிர் காலத்தில் மிகவும் குளிரான காலநிலையும் நிலவுகின்றன.  
சமாரா 2018 உலகக்கோப்பை காற்பந்து போட்டிகளை நடத்த்தத் தெரிவான உருசியாவின் 11 நகரங்களில் ஒன்றாகும். இங்கு நான்கு குழுநிலை ஆட்டங்களும், ஒரு 16-சுற்று ஆட்டமும், ஒரு காலிறுதி ஆட்டமும் நடைபெறவிருக்கின்றன. அனைத்து ஆட்டங்களும் இங்கு புதிதாக அமைக்கப்பட்ட கொசுமசு அரங்கில் நடைபெறும்.
# சமாரா

## சோவியத் காலம்

இரண்டாம் உலகப் போர்க் காலத்தில் 1941 இல் சமாரா (அன்றைய பெயர் குய்பீசெவ்) சோவியத் ஒன்றியத்தின் தற்காலிக தலைநகராக இருந்தது. உருசியாவை முற்றுகையிட்ட செருமனி மாஸ்கோவைக் கைப்பற்றும் பட்சத்தில், இந்நகரம் மாஸ்கோவிற்கு மாற்றாகத் தேர்ந்தெடுக்கப்பட்டது. 1943 ஆம் ஆண்டில் தலைநகர் மீண்டும் மாஸ்கோவிகு மாற்றப்பட்டது.  
போரின் ஆரம்ப காலம் முதல் இங்கு போருக்குத் தேவையான இராணுவ வானூர்திகள், சுடுகலன்கள், படைத்தளவாடங்கள் இங்கு தயாரிக்கப்பட்டன. சமராவின் குடிமக்கள் பலரும் போரில் பங்கு கொண்டனர்.  
போருக்குப் பின்னர் பாதுகாப்புத் தொழிற்துறை இங்கு வளர்த்தெடுக்கப்பட்டது. புதிய தொழிற்சாலைகள் உருவாக்கப்பட்டன. இதனால் இது ஒரு மூடிய நகராக ஆக்கப்பட்டது. 1960 இல், நாட்டின் ஏவுகணை பாதுகாப்பு மையமாக ஆக்கப்பட்டிருந்தது. உலகின் முதலாவது மனிதரை விண்ணுக்குக் கொண்டு சென்ற விண்கலத்தை ஏவிய *வஸ்தோக்* என்ற ஏவுகலம் இங்கேயே தயாரிக்கப்பட்டது. 1961 ஏப்ரல் 12 இல் விண்ணுக்குச் சென்ற முதலாவது மனிதர் யூரி ககாரின் பூமிக்குத் திரும்பிய போது இங்கு சில நாட்கள் தங்கி ஓய்வெடுத்தார்.